**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XI**  **Број 42** | **Прокупље**  **25. Септембар**  **2020.** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 58 Закона о запосленима у аутономним покрајинама и јединицама локалне самоуправе („Сл. Гласник РС“ бр. 21/2016, 113/2017, 95/2018 и 113/2017- др. закон), Уредбе о критеријумима за разврставање радних места и мерила за опис радних места службеника у аутономним покрајинама и јединицама локалне самоуправе („Службени гласник РС“, број 88/2016, 113/2017-др.закон и 95/2018- др.закон), Уредбе о критеријумима за разврставање радних места и мерилима за опис радних места намештеника у аутономним покрајинама и јадиницама локалне самоуправе („Службени гласник РС“, број 88/2016, 113/2017-др.закон и 95/2018-др.закон), Кадровског плана Градске управе града Прокупља број 06-62/2020-02 од 07.09.2020 године, Одлуке о оснивању Службе за интерну ревизију Града Прокупља број 47-7/20-01 од 24.09.2020 године, Градско веће града Прокупља, на предлог в.д Начелника градске управе града Прокупља, доноси

ПРАВИЛНИК

О ИЗМЕНАМА И ДОПУНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ГРАДСКОЈ УПРАВИ ГРАДА ПРОКУПЉА

И ГРАДСКОМ ПРАВОБРАНИЛАШТВУ ГРАДА ПРОКУПЉА

Члан 1.

Правилник о организацији и систематизацији радних места у Градској управи града Прокупља и Градском правобранилаштву града Прокупља, допуњује се у називу, тако да сада носи назив „Правилник о организацији и систематизацији радних места у Градској управи града Прокупља, Градском правобранилаштву града Прокупља и Служби интерне ревизије Града Прокупља“.

Члан 2.

Правилник о организацији и систематизацији радних места у Градској управи града Прокупља и Градском правобранилаштву града Прокупља, мења се у члану 1 истог тако да иза речи Градском правобранилаштву града Прокупља, сада стоји „и Служби интерне ревизије Града Прокупља“,

Члан 3.

У члану 3 Правилника додаје се:

* Глава IV Организација и систематизација радних места у Служби интерне ревизије Града Прокупља

док се Глава IV из Правилника, мења у Глава V.

Члан 4.

Члан 4 Правилника мења се у следећем:

Тачка 1 (Систематизована радна места у унутрашњим организационим јединицама Градске управе) се мења у делу службеници- извршиоци, и то:

Самостални саветник, број радних места: 12, број службеника: 12, сада стоји: „самостални саветник, број радних места 13, број службеника 13“, као и у укупном броју уместо 142 службеника, сада стоји „143 службеника“

Тачка 1 се мења у делу намештеници, и то:

Четврта врста радних места, број радних места 10, број намештеника 18“, сада гласи: „Четврта врста радних места, број радних места 10, број намештеника: 17“, као и у укупном броју уместо 36 намештеника, сада стоји „35 намештеника“.

Тачка 2 (Систематизована радна места у кабинету градоначелника) мења се и то:

У делу млађи саветник, број радних места 2, број извршилаца 2, сада стоји „ млађи саветник, број радних места 3, број извршилаца 3“

У делу млађи сарадник, број радних места 1, број извршилаца 1, сада стоји „млађи сарадник, број радних места 2, број извршилаца 2“,

Као и у делу укупних радних места 3 радна места, 3 службеника, сада стоји „укупно 5 радних места, 5 службеника“.

Додаје се:

4. Систематизована радна места у Служби за интерну ревизију Града Прокупља

|  |  |  |
| --- | --- | --- |
| **Службеници – извршиоци** | **Број радних места** | **Број службеника** |
| Самостални саветник | 3 | 3 |
| **Укупно:** | **3 радна места** | **3 службеника** |

Члан 5.

Члан 5 Правилника мења се и то:

* У делу Укупан број систематизованих радних места у Градској управи, уместо 142 службеника на извршилачким радним местима, сада стоји „143 службеника на извршилачким радним местима“, и уместо 36 на радним местима намештеника, сада стоји „35 на радним местима намештеника“.
* У делу Укупан број систематизованих радних места у кабинету градоначелника је 6, иза речи је сада стоји „8 и то:
* 3 функционера
* 5 службеника на извршилачким радним местима, и 0 на радним местима намештеника.“
* Додаје се:

Укупан број систематизованих радних места у Служби за интерну ревизију града Прокупља је 3, и то:

* 1 руководилац Службе
* 2 интерна ревизора

Члан 6.

Члан 10 брише се.

Члан 7.

Члан 51 мења се и то:

* Тачка 3. брише се.
* Тачка 27. Имовинско правни послови и послови озакоњења објеката, мења се тако да уместо број службеника 1, сада стоји „број службеника 3“
* Тачка 39. Нормативно- правни послови за потребе органа града, мења се тако да уместо број службеника 3, сада стоји „број службеника 2“
* Тачка 62. Возач аутобуса и путничког возила, број намештеника 3, сада стоји „број намештеника 2“
* Тачка 98 брише се.

Члан 8.

ДОДАЈЕ СЕ: **Глава 6.3 СЛУЖБА ЗА ИНТЕРНУ РЕВИЗИЈУ ГРАДА ПРОКУПЉА**

1. **Руководилац Службе за интерну ревизију Града Прокупља**

**Звање: Самостални саветник број службеника: 1**

**Опис послова:** Руководи и организује рад Службе; обезбеђује највиши професионални ниво обављања интерне ревизије као битног елемента управљачке структуре; руководи ревизорским тимом и даје упутства за обављање ревизије система, ревизије усаглашености, финансијске ревизије, ревизије информационих технологија и ревизије успешности или комбинације наведених типова ревизије; пружа савете руководству и запосленима; припрема и подноси на одобравање градоначелнику нацрт стратешког и годишњег плана интерне ревизије; надгледа спровођење годишњег плана интерне ревизије и примену посебне методологије интерне ревизије; врши расподелу радних задатака интерним ревизорима и одобрава планове обављања појединачне ревизије; омогућава сталну обуку и прати рад интерних ревизора; обезбеђује одржавање организационих и професионалних етичких стандарда; припрема извештаје из делокруга рада Службе; обавља и друге најсложеније задатке у области интерне ревизије по налогу градоначелника. За свој рад одговара градоначелнику.

**Захтевана стручна спрема:** стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање седам година искуства на пословима ревизије, интерне контроле, финансијске контроле или рачуноводствено-финансијским пословима, положен испит за овлашћеног интерног ревизора у јавном сектору, познавање рада на рачунару.

1. **Интерни ревизор**

**Звање: Самостални саветник број службеника: 2**

**Опис послова:** обавља најсложеније послове ревизије и руководи ревизорским тимом; руководи ревизијама система, ревизијама усаглашености, финансијским ревизијама, ревизијама информационих технологија и ревизијама успешности или комбинације наведених типова ревизија; пружа савете руководству и запосленима; учествује у изради нацрта стратешког и годишњег плана ревизије; учествује у одржавању организационих и професионалних етичких стандарда, сачињава периодичне и годишње извештаје за послове које реализује у извештајном периоду. Обавља и друге послове по налогу руководиоца и Градоначелника.

**Захтевана стручна спрема:** стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит,најмање пет година на пословима ревизије, интерне контроле, финансијске контроле или рачуноводствено-финансијским пословима, положен испит за овлашћеног интерног ревизора у јавном сектору, познавање рада на рачунару.

Члан 9.

У свему осталом, Правилник о организацији и систематизацији радних места у Градској управи града Прокупља и Градском правобранилаштву града Прокупља остаје неизмењен.

Члан 10.

Правилник о изменама и допунама Правилника о организацији и систематизацији радних места у Градској управи града Прокупља и Градском правобранилаштву града Прокупља биће објављен на огласној табли Градске управе града Прокупља, на интернет презентацији Града Прокупља, као и у Службеном листу Града Прокупља.

Члан 11.

Правилник о изменама и допунама Правилника о организацији и систематизацији радних места у Градској управи града Прокупља и Градском правобранилаштву града Прокупља ступа на снагу даном објављивања у службеном листу Града Прокупља.

ГРАДСКО ВЕЋЕ ГРАДА ПРОКУПЉА

Број: 06-70/2020-02

Дана 25.09.2020 године

ПРЕДСЕДНИК

ГРАДСКОГ ВЕЋА ГРАДА ПРОКУПЉА

Милан Аранђеловић с.р.

***С а д р ж а ј***

***1.Правилник о изменама и допунама правилника о организацији и систематизацији радних места у градској управи града Прокупља и градском правобранилаштву града Прокупља .....1-4***



Издавач**:** *Скупштина Грaда Прокупља*

**Лист уредио:** *Ивана Миладиновић*

**Главни и одговорни уредник:** *Секретар Скупштине Града*

*Прокупља Александра Вукићевић*